ཨ་མི་རི་ཀའི་སྲིད་འཛིན་བྷ་རག་ཨོ་བྷ་མ་མཆོག་དང་ཨོསེ་ཊོ་ལི་ཡའི་སྲིད་བློན་དེ་བཞིན་ཉེ་ཧོང་གི་སྲིད་བློན་བཅས་གསུམ་གྱིས་ཡུལ་གྲུ་གསུམ་ད་ཡོད་བདེ་འཇགས་འབྲེལ་ལམ་དེ་ཇེ་བཟང་དུ་གཏང་རྒྱུ་དང་འབྲེལ།ཨེ་ཤེ་ཡ་དང་ཞི་བདེ་རྒྱ་མཚོའི་མངའ་ཁུལ་གྱི་མཚོ་ཁུལ་བདེ་འཇགས་ཐད་ཡུལ་གྲུ་གསུམ་མཉམ་ལས་ཀྱི་ལས་དོན་བྱེད་ཤུགས་ཆེ་རུ་གཏང་རྒྱུའི་ཁས་ལེན་གནང་ཡོད་ཅིང་།སྐུ་ཞབས་ཨོ་བྷ་མ་དང་ཊོ་ནི་ཨ་བོཊ་དེ་བཞིན་ཤིན་རྫོ་ཨ་བྷེ་བཅས་གསུམ་གྱི་གྲོས་མོལ་ཚོགས་འདུའི་རྗེས་སུ་སྤེལ་བའི་གསར་འགོད་བསྒྲགས་གཏམ་ནང་འཁོད་གསལ་ལ།མཚོ་ཐོག་གི་འགྲུལ་བཞུད་རང་དབང་དང་མཁའ་དབྱིངས་འཕུར་བསྐྱོད་རང་དབང་འགན་སྲུང་དང་དམ་འཛིན་བྱེད་དགོས་པ་དང་།ཕྱོགས་མཚུངས་མཚོ་གླིང་བདག་དབང་གི་དཀའ་རྙོག་ཁག་རྒྱལ་སྤྱིའི་ཁྲིམས་ལུགས་གཞིར་བཟུང་ཐག་གཅོད་དང་སེལ་ཐབས་བྱེད་དགོས་པའི་དགོས་འདུན་བཏོན་ཡོད་པ་དང་།རྒྱ་ནག་གིས་ཨེ་ཤེ་ཡ་མངའ་ཁུལ་སྤྱི་ཡོངས་ལ་རང་ཤེད་ཆེ་བའི་རྒྱ་སྐྱེད་རིང་ལུགས་ཀྱི་སྲིད་བྱུས་ལག་བསྟར་བྱེད་བཞིན་པའི་སྐབས།ཨེ་ཤེ་དང་ཞི་བདེ་རྒྱ་མཚོའི་མངའ་ཁུལ་ལ་མཐུན་ཕྱོགས་ཡུལ་གྲུ་གསུམ་གྱིས་བདེ་འཇགས་ལས་དོན་ཤུགས་ཆེ་རུ་གཏང་རྒྱུའི་ཁས་ལེན་གནང་བ་ཞིག་ཡིན་པ་རེད།